Document ID: /roh_data/filtered/Bilingualer_Corpus_interleaved-it-rm.jsonl.gz/1834

This is a text translated from Italian to Rumantsch Grischun.
Licenziato il messaggio relativo all'aggregazione nel nuovo Comune di Grüsch

Il Governo grigionese ha approvato la convenzione dei Comuni di Grüsch, Fanas e Valzeina per l'aggregazione nel nuovo Comune di Grüsch. Ha licenziato il relativo messaggio, con il quale chiede al Gran Consiglio di porre in vigore l'aggregazione con effetto al 1° gennaio 2011. L'affare verrà discusso in Gran Consiglio nella sessione di dicembre.

Conformemente all'articolo 64 della Costituzione cantonale, il Cantone promuove l'aggregazione fra comuni per garantire l'assolvimento appropriato ed economico dei loro compiti. A questo scopo, il Cantone può versare sussidi destinati alla promozione di aggregazioni. Il nuovo Comune di Grüsch riceverà dal Cantone un sussidio promozionale per un importo totale di 4'000'000 di franchi. Se il Gran Consiglio approverà l'aggregazione, da inizio 2011 il numero di comuni grigionesi si ridurrà da 180 a 178.

Organo: Governo

Fonte: it Cancelleria dello Stato dei Grigioni

01.10.2010
Deliberà la missiva tar la fusiun a la nova vischnanca da Grüsch

La regenza grischuna ha approvà la cunvegna da las vischnancas da Grüsch, da Fanas e da Valzeina da fusiunar a la nova vischnanca da Grüsch. Ella ha deliberà la missiva correspundenta e propona al cussegl grond da metter en vigur la fusiun per il 1. da schaner 2011. Il cussegl grond vegn a tractar la fatschenta en la sessiun da december.

Tenor l'artitgel 64 da la constituziun chantunala promova il chantun la fusiun da vischnancas per garantir che lur incumbensas vegnian ademplidas en moda cunvegnenta ed economica. Per quest intent po il chantun pajar contribuziuns. La nova vischnanca da Grüsch survegn ina contribuziun da promoziun dal chantun en l'import da totalmain 4'000'000 francs. Sch'il cussegl grond accepta questa fusiun, vegn il dumber da vischnancas dal Grischun a sa reducir per il cumenzament da l'onn 2011 da 180 a 178.

Gremi: regenza

Funtauna: rg chanzlia chantunala dal Grischun

01.10.2010